આ પહેલાં ગુરૂવારે તેમણે પત્રકાર પરિષદ પણ કરી હતી, જેમાં તેમણે કોંગ્રેસ ઉપાધ્યક્ષ રાહુલ ગાંધીની ગુજરાત મુલાકાત અંગે માહિતી આપી હતી અને સાથે જ ભાજપ પર આકરા પ્રહારો કર્યા હતા. તેમણે કહ્યું હતું કે, ભાજપ માટે આ ચૂંટણી હવે જીવન અને મરણનો સવાલ બની ગઇ છે, કારણ કે જો તેઓ ગુજરાતમાં હાર્યા તો દેશ પણ હારશે. સાથે જ તેમણે વિશ્વાસ વ્યક્ત કર્યો હતો કે, આ ચૂંટણીમાં કોંગ્રેસ બહુમત સાથે જીતશે. પીએમ મોદીની ગુજરાત મુલાકાતની હાંસી ઉડાવતા તેમણે કહ્યું હતું કે, એવું લાગે છે જાણે પીએમ મોદીએ અમદાવાદમાં ઘર ખરીદી લીધું છે. ઉલ્લેખનીય છે કે, રાહુલ ગાંધી 24 થી 26 નવેમ્બર દરમિયાન ગુજરાતના પ્રવાસે છે, તો પીએમ મોદી 27 અને 29 નવેમ્બરના રોજ ગુજરાત પધારનાર છે.